ເຮືອບິນ ໃຊ້ແສງຕາເວັນ ເດີນທາງໄປເຖິງ ລັດຮາວາຍແລ້ວ
ເຮືອບິນ​ພະລັງງານ​​ແສງຕາ​ເວັນ ຂອງ Swiss ໄດ້ສີ້​ນສຸດ​ຖ້ຽວບິນ​ປະຫວັດສາດ​ ​ຂ້າມ​ມະຫາ​ສະມຸດ​ປາຊິ​ຟິກ ໂດຍ​ປາດ​ສະ​ຈາກ ​ການ​ໃຊ້ນຳ້ມັນ ​ແມ່ນ​ແຕ່​ຢົດດຽວ.
ເຮືອບິນພະລັງງານແສງຕາເວັນ Swiss ໄດ້ລົງຈອດຢູ່ເກາະ Hawaii ໃນເວລາ 06:00 ໂມງ ຕາມເວລາທ້ອງຖິ່ນ ຫລື 1600 ຕາມເວລາມາດຕະຖານສາກົນ ໃນວັນສຸກວານນີ້ ຊຶ່ງ ໄດ້ສີ້ນສຸດຖ້ຽວບິນປະຫວັດສາດ ຂ້າມມະຫາສະມຸດປາຊິຟິກ ຊຶ່ງເປັນຊ່ວງທີ່ສ່ຽງທີ່ສຸດໃນການເດີນທາງອ້ອມໂລກ 35,000 ກິໂລແມັດ ໂດຍປາດສະຈາກການໃຊ້ນຳ້ມັນແມ່ນແຕ່ຢົດດຽວ ນັກບິນຂອງເຮືອບິນ Solar Impulse 2 ທ່ານ Andre Bors- chberg ທີ່ໃຊ້ເວລາເດີນທາງ 120 ຊົ່ວໂມງນັ້ນ ໄດ້ທຳລາຍສະ ຖິຕິທີ່ມີມາແຕ່ກ່ອນ ໃນການບິນດ່ຽວໄກທີ່ສຸດເປັນປະຫວັດການ ທີ່ຄອງຕຳແໜ່ງໂດຍນັກຜະຈົນໄພອາເມຣິກັນ ທ່ານ Steve Fossett ທີ່ໄດ້ບິນອ້ອມ ໂລກໃນ 76 ຊົ່ວໂມງໂດຍເຮືອບິນທີ່ໄດ້ ອອກແບບພິເສດ ທ່ານ Borchberg ໄດ້ມ້ອຍຫລັບໄປເປັນເວລາ 20 ນາທີ ໃນລະຫວ່າງການ ເດີນທາງ ເປັນເວລາຫ້າມື້ ຢູ່ໃນບ່ອນຄົນຂັບທີ່ສ້າງພິເສດ ໃນຂະນະທີ່ເຮືອບິນຢູ່ ພາຍໃຕ້ການ ຄວບຄຸມໂດຍເຄື່ອງຂັບອັດຕະໂນມັດ ເຮືອບິນ Solar Impulse 2 ໄດ້ບິນຂຶ້ນຈາກສະໜາມບິນ Nagoya ປະເທດ ຍີ່ປຸ່ນໃນ ຕອນເຊົ້າວັນຈັນຜ່ານມາຫລັງຈາກໄດ້ຢຸດພັກແບບບໍ່ມີໝາຍກຳນົດລ່ວງ ໜ້າເປັນເວລາ ນຶ່ງເດືອນ ໃນຕົ້ນເດືອນມິຖຸນາ ໃນລະຫວ່າງທີ່ພວມເດີນທາງ ແຕ່ນະຄອນນານຈິງ ທາງ ພາກຕາເວັນອອກຂອງຈີນ ນັກບິນ Swiss ທ່ານ Bertrand Piccard ຈະຂັບເຮືອບິນລໍາດຽວກັນໃນຊ່ວງຕໍ່ໄປຈາກ ເກາະ Hawaii ຫານະຄອນ Phoenix ລັດ Arizona ຈາກນັ້ນ ເຣືອບິນ ກໍມີກຳນົດຈະບິນໄປນະຄອນ New York ກ່ອນຂ້າມມະຫາສະມຸດ Atlantic ໄປສູ່ຈຸດ ໝາຍສຸດທ້າຍທີ່ Abu Dhabi ໃນສະ ຫະລັດ ອາຣັບ ເອເມີເຣັສ ບ່ອນທີ່ການເດີນທາງໄດ້ ເລີ້ມໃນ ວັນທີ 9 ເດືອນມີນາຜ່ານມາ ເຮືອບິນ Solar Impulse 2 ແມ່ນການຜະລິດຄິດສ້າງໂດຍນັກວິທະຍາສາດ Swiss ສອງ ຄົນຄື ທ່ານ Borschberg ແລະ ທ່ານ Piccard ຜູທີ່ໄດ້ເລີ້ມຕົ້ນ ໂຄງການໃນປີ 2002